รบกวนถามหน่อยครับ ในกรณีที่หากเพิ่งไปเสี่ยงมาแล้วยังอยู่ในช่วงที่อาจจะยังตรวจไม่พบ hiv แล้วได้มีการฉีดวัคซีนป้องกันพิษสุนัขบ้าครบแล้ว อยากถามคุณหน่อยครับเคยอ่านมาว่าผู้ติดเชื้อ hiv หากฉีดวัคซีนป้องกันพิษสุนัขบ้าอาจต้องเจาะเลือดดู rabies nab titer กรณีนี้ผมต้องทำยังไงครับ เพราะ hiv ผมเป็นลบ แต่เพราะเพิ่งไปตรวจมายังไม่ถึงเดือน กรณีนี้ผมต้องทำยังไง ร่างกายผมจะสร้างภูมิคุ้มกันต่อพิษสุนัขบ้าไหมครับ และผมควรต้องตรวจ rabies nab titer ไหม ครับ ถ้าต้องตรวจ สามารถตรวจได้ที่ไหนครับ หรือผมวิตกกังวลมากไป
สวัสดีค่ะ โรคพิษสุนัขบ้านั้นเป็นการติดเชื้อไวรัสจากสัตว์เลี้ยงลูกด้วยนมที่มีอันตรายถึงแก่ชีวิต แต่ปัจจุบันสามารถป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำโดยการไปรับวัคซีนป้องกันพิษสุนัขบ้าในผู้ป่วย hiv นั้นสามารถทำได้ ยิ่งถ้าเป็นผู้ป่วย hiv ที่รับประทานยาต้านไวรัสต่อเนื่องจนมีภูมิคุ้มกันใกล้เคียงคนปกติในกรณีนี้ไม่แน่ใจว่าเป็นโรค hiv หรือยัง ถ้ายังไม่แน่ใจ ก็ควรไปตรวจยืนยันผลเลือดที่ 3 เดือนหลังมีความเสี่ยงต่อไป และในตอนนี้ก็น่าจะไปรับวัคซีนป้องกันพิษสุนัขบ้าตามที่ควรจะรับได้ตามปกติ